**ДО**

**АКАД. ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

ОТНОСНО: *Отговор на Ваш Изх. № ОбС-391/21.03.2024 г. (Наш Вх. № 06-01-74/21.03.2024 г.)*

**УВАЖАЕМИ Г-Н БЕЛОЕВ,**

В Община Русе е постъпило писмо с Ваш Изх. № ОбС-391/21.03.2024 г. (Наш Вх. № 06-01-74/21.03.2024 г.), относно питане с вх. № ОбС-387/21.03.2024 г. на общинския съветник Рена Стефанова, предвид което представям на Вашето внимание настоящият отговор:

1. *Защо за изграждане на общинския буферен паркинг не е използвано лицето на имота откъм бул. България, което би улеснило съществено достъпа до него, а вместо това новоизграденият паркинг е залепен до вече съществуващия буферен паркинг опериран от фирма ТИР паркинг Русе ООД?*

На първо място следва да се посочи, че изборът на местоположението е въпрос на проектантско решение, което има както обективни, така и субективни предпоставки. При изработването на проекта е взета предвид съществуващата денивелация на терена, както и необходимостта, с оглед безопасния престой на тежкотоварните МПС, същите да бъдат отделени от платното за движение.

1. *Изградена ли е самостоятелна пътна инфраструктура за достъп на тирове до паркинга?*

Необходимата пътна инфраструктура за достъп на тирове до паркинга и изградена.

1. *В периода до въвеждане в експлоатация на общинския буферен паркинг, използван ли е за паркиране на тирове?*

В периода до въвеждане в експлоатация на общинския буферен паркинг същият не е използван за паркиране на тирове. Установени са самоволни настанявания в имота, за което са предприети мерки по преустановяването им.

1. *Защо пред т.нар. вход на паркинга е разчертана маркировка и са предвидени паркоместа, които биха го запушили ако бъдат използвани?*

Доколкото на паркинга е създадена организация на движение, не може да се твърди, че същите биха го „запушили“, същите ще бъдат използвани при необходимост и с оглед възможностите.

1. *Защо маркировката е полагана няколко пъти, а оградата на паркинга е рязана и заварявана, видно и констатирано при посещението на общински съветници на място?*

Касае се за грешка на строителя, която е отстранена преди приемане обекта, с оглед съответствието му с инвестиционния проект.

1. *Защо липсва изградена ограда между паркинга, който се оперира от ТИР Паркинг Русе ООД и общинския такъв, при положение, че нямат нищо общо и все още не са минали тръжните процедури за отдаване под наем на общинския буферен паркинг?*

По имотната граница между двата паркинга е изпълнена ограда от името и за сметка на „ТИР ПАРКИНГ РУСЕ“ ООД.

1. *Защо положената маркировка на територията на общинския буферен паркинг следва логически тази на съседния частен паркинг, при положение че нямат нищо общо?*

Положената маркировка на общинския буферен паркинг не следва логическа тази на съседния паркинг, доколкото в буферния паркинг, собственост на „ТИР ПАРКИНГ РУСЕ“ ООД, по границата е изпълнена вътрешена транспортна алея.

1. *В експертната оценка, която беше основа за определянето на началната тръжна цена за общинския буферен паркинг е посочено, че на територията на паркинга са изградени 2 бр. Санитарни преместваеми контейнеи и 1 бр. Павилион за охрана, които липсвваха при посещението на обшински съветници. Къде се намират въпросните съоръжения, които са задължителна част от ТС и предмет на договора за изпълнение?*

Следва да се посочи, че се касае за преместваеми обекти, които се „поставят“, а не се „изграждат“. Същите в момента не се намират на съоръжението с оглед необходимостта от предпазването им от вандалски прояви.

1. *Какво наложи двойното увеличение на цената, определена от Община Русе за изграждането на двата съседни паркинга? В случая с оперирания от ТИР Паркинг Русе ООД цената възлиза на ок. 158 хил.лв./дка, а за общинския на около 319 хил.лв./дка.*

Община Русе не разполага с информация за стойността на строителството на паркинга, изпълнен от „ТИР ПАРКИНГ РУСЕ“ ООД, доколкото не е възложител на същото.

По отношение на цената за изграждане на общинския буферен паркинг, същата е в размер на 257,46 лв без ДДС за кв. м. или 257 459,70 лв. на декар.

1. *Кога е стартирала проверката за незаконен строеж на територията на настоящия общински буферен паркинг , какво е установено, кои институции са сезирани и кога е прекратена? Установен ли е извършител и какви административно-наказателни мерки са предприети от страна на Община Русе?*

Проверката е стартирала на 11.09.2023 г., като е установено че в имот 63427.178.134 по КККР на гр. Русе е изпълнен паркинг и асфалтов път. Сезираните институции, освен Община Русе, са ОД на МВР – Русе и Регионална дирекция за национален строителен контрол. Установен е извършителят на строителството, който е отстранил констатираните нарушения за своя сметка.

1. *Община Русе давала ли е съгласие за поставяне на логото на Общината на обслужващия пункт на ТИР Паркинг Русе ООД?*

Макар Община Русе да не е давала изрично съгласие за ползване на логото ѝ, не е налице противопоставяне или пречка за използването му, доколкото същото не се използва за политически и религиозни послания, съгласно чл. 75 от Наредба № 17 за символиката на Община Русе.

*С уважение,*

**ПЕНЧО МИЛКОВ**

*Кмет на Община Русе*